ঢাকা মহানগর পুলিশের মিডিয়া অ্যান্ড কমিউনিটি সার্ভিস  জানায়, গোপন খবরের ভিত্তিতে রাত আড়াইটার দিকে সিনিয়র সহকারী কমিশনার সাদিরা খাতুনের নেতৃত্বে ডিবির একটি দল শাহআলী মাজার এলাকায় অভিযান চালায়। এসময় মাজারের গেটের সামনে ভুট্টা বোঝাই একটি ট্রাক (ঢাকা মেট্রো-ড-১৪-২৩৮৬) তল্লাশি করে ১১৫০ বোতল ফেনসিডিল উদ্ধার করা হয়। ট্রাকের যাত্রী তৌহিনুর ইসলামকে গ্রেফতার করে পুলিশ। প্রাথমিকভাবে জিজ্ঞাসাবাদে তিনি জানান, পণ্যের আড়ালে ফেনসিডিল এনে ঢাকার বিভিন্ন এলাকায় সরবরাহ করাই ছিল তার কাজ। এ ব্যাপারে মামলা হয়েছে।